
РЕПУБЛИКА БЪЛГАРИЯ
МИНИСТЕРСКИ СЪВЕТ
Проект

ПОСТАНОВЛЕНИЕ № ...
от .................. 2024 г.

за изменение и допълнение на Правилника за устройството и дейността на Служба „Военно разузнаване”, приет с Постановление № 316 на Министерския съвет от 2020 г.
(обн., ДВ, бр. 101 от 2020 г., изм. бр. 70 от 2021 г. изм. и доп., бр. 96 от 2022 г.,  изм., бр. 37 от 2023 г.)


МИНИСТЕРСКИЯТ СЪВЕТ
ПОСТАНОВИ:


§ 1. В чл. 3, ал. 6 след думите „задгранични структури“ се добавя „(органи)“.
§ 2. В чл. 8 се правят следните изменения и допълнения:
1. Алинея 1 се изменя така:
„(1) Длъжностните разписания и щатове на Службата се изготвят в единствен екземпляр, утвърждават се, изменят се и се съхраняват при условия и по ред, определени с наредба на министъра на отбраната.“
2. В ал. 3 след думите „Длъжностните разписания“ се добавя „и щатове“.
3. В ал. 5, т. 1 и т. 2 се отменят.
4. Създава се ал.6:
„(6) За осигуряване изпълнението на специфични дейности на Службата, се изготвя специален щат, който се утвърждава от министъра на отбраната. Директорът на Службата взема служителите в свое разпореждане по специалния щат в следните случаи:
1. за периода на подготовка за заминаване на задграничен мандат или мисия;
2. след завръщане от задграничен мандат или мисия, до приключване на проверката на лоялността към Службата, съгласно нормативната уредба с изключение на военнослужещите назначени по реда на чл. 71а, ал. 3 във връзка с ал. 4, т. 1 от Правилника за прилагане на Закона за отбраната и въоръжените сили на Република България;
3. за периода на обучение в структурата по чл. 54, ал. 2 от Закона за военното разузнаване.“
5. Досегашната ал. 6, става ал.7 и след думите „Длъжностните разписания“ се добавя „и щатове“.
§ 3. В чл. 10 се правят следните изменения и допълнения:
1. Създава се нова ал. 4:
„(4) За всеки служител, взет в разпореждане по специален щат по чл. 8, ал. 6, се разработват функционални задължения, които се утвърждават от директора на Службата.“
2. Досегашната ал. 4, става ал.5 и се изменя така:
„(5) Структурата по управлението на човешките ресурси на Службата запознава служителите с длъжностната характеристика за длъжността/функционалните задължения.“
§ 4. В чл. 18 се правят следните изменения и допълнения:
1. Алинея 2 се изменя така:
„(2) Финансовото и материално осигуряване на щатния състав на структурата, както и на дейностите по обучението, квалификацията и преквалификацията и допълнителна професионална подготовка са за сметка на Службата.“
2. Създава се ал. 3:
„(3) Щатната численост на структурата по ал. 1 и кадровото й осигуряване се определя от Службата.“
3. Досегашната ал. 3, става ал. 4 и думите „методическо ръководство“ се заменят с „методически контрол“.
4. Създава се ал. 5:
„(5) Структурата по ал. 1 функционира в съответствие с приети от Академичният съвет на Военна академия „Г. С. Раковски“ вътрешни правила за определяне на състава, структурата и органите за управление, обявени със заповед на началника на академията,.“
§ 5. В чл. 33, ал. 2 се правят следните допълнения:
1. В т. 4 накрая се добавят думите „и плановете при извънредно положение, военно положение и/или положение на война“.
2. Създава се т.4а:
„4а. извършва предварителен и текущ контрол по отношение на организацията, способите и средствата за физическа сигурност.“
3. Създават се т.6 и т. 7:
„6. информира незабавно в писмена форма директора на Службата при установяване на нерегламентиран достъп до класифицирана информация.
7. води на отчет случаите на нерегламентиран достъп до класифицирана информация и на взетите мерки, за което информира Държавната комисия по сигурността на информацията и компетентната служба за сигурност.“
§ 6. В чл. 44, ал. 1 се изменя така: 
„(1) Службата осъществява общо управление, планиране и координиране на дейностите по електронната война във въоръжените сили на Република България на стратегическо ниво. Разработва и актуализира националните документи по електронната война в съответствие със стратегическите и оперативните документи на НАТО.“
§ 7. В чл. 52, т. 3 се отменя.
§ 8. В чл. 69 се правят следните изменения и допълнения:
1. В ал. 3 думите „т.1, 3, 6 и 7“ се заменят с „т. 1, 2, 3, 4, 6 и 7“.
2. В ал. 4 думите „т. 2, 4 и 5“ се заменят с „т. 5“.
§ 9. В чл. 79, ал. 2 думите „при преназначаване за подготовка за задгранична работа, при заминаване на или завръщане от задграничен мандат и при назначаване, преназначаване или освобождаване на длъжности в оперативния резерв“ се заменят с „и в случаите“.
§ 10. В чл. 82, т. 5 след думите „по чл. 8, ал. 5“ се добавя „или в специалния щат по чл. 8, ал. 6“.
§ 11. В чл. 89, ал. 1 думите „се назначават на определени длъжности в оперативния резерв“ се заменят с „престояват в специалния щат по чл. 8, ал. 6“.
§ 12. В чл. 95, ал. 6 се изменя така:
„(6) Когато в мотивите на заповедта за прекратяване на договора за военна служба се съдържат факти и сведения, съставляващи класифицирана информация, на военнослужещия може да се връчи препис-извлечение от заповедта, който съдържа: 
1. длъжностното лице, което я издава; 
2. номер на заповедта от която се прави препис – извлечение;
3. правните основания за издаване на заповедта;
4. разпоредителна част;
5. адресат на заповедта
6. срок и ред за обжалване на заповедта.
7. дата на издаване и подпис на лицето, издало акта.“
§ 13. В глава четвърта, раздел III, се създава чл. 95б.:
„Чл. 95б. (1) Прекратяване на договора за военна служба и освобождаване от военна служба на основание чл. 165, ал. 1, т. 7 от Закона за отбраната и въоръжените сили на Република България (при отказ за издаване, при отнемане на разрешението за достъп до класифицирана информация или при отказ на военнослужещия да подаде документи за проучване при условията и по реда на Закона за защита на класифицираната информация), с изключение на случаите по чл. 25, ал. 1, т. 1 от Закона за военното разузнаване, се извършва със заповед на директора на Службата в 10-дневен срок след получаването на документи, удостоверяващи:
1. отказ за издаване на разрешение или отнемане на разрешение за достъп до класифицирана информация;
2. отказ на военнослужещия да подаде документи за проучване при условията и по реда на Закона за защита на класифицираната информация.
(2) В случаите, когато военнослужещият обжалва отказа за издаване или отнемане на разрешението за достъп до класифицирана информация в законоустановения срок, срокът за издаване на заповедта по ал. 1 започва да тече след получаване на влязлото в сила решение по жалбата.
(3) При отказ на военнослужещия да подаде документи за проучване при условията и по реда на Закона за защита на класифицираната информация, се съставя протокол от беседа, която се провежда от ръководителя на съответната структура в присъствието на двама свидетели, единият от които е служителят по сигурността на информацията в Службата.“
§ 14. Член 116 се изменя така:
„Чл. 116. (1) Служителите от Службата може да кандидатстват за обучение за придобиване на образователно-квалификационна степен „магистър“  в структурата по чл. 54, ал. 2 от Закона за военното разузнаване по специалности в област на висшето образование „Сигурност и отбрана“, ако към датата на кандидатстване : 
1. притежават военно звание „лейтенант“, в което са престояли не по-малко от две години, или по-високо звание; 
2. нямат навършени 48 години, към 31 декември в годината на започване на обучението.
(2) Служителите от Службата може да кандидатстват за обучение за придобиване на образователна и научна степен „доктор“ и научна степен „доктор на науките” по акредитирани от Националната агенция за оценяване и акредитация докторски програми на Военна академия "Г. С. Раковски" или други висши училища или научни организации.
(3) Служителите от Службата може да кандидатстват за обучение за придобиване и повишаване на квалификацията и преквалификация и за получаване на допълнителна професионална подготовка съгласно Регистъра на курсовете в Службата. Условията и редът за разработване и планиране на курсовете се определят с акт на директора на Службата.“
§ 15. В чл. 117 се правят следните допълнения:
1. В ал. 1 след думата „планиране“ се поставя запетая и се добавя „кандидатстване“.
2. В ал. 4, т. 1 след думите „„магистър“ и“ се добавя „в курсове“.
§ 16. В Глава четвърта, раздел Х се правят следните изменения:
1. Наименованието на раздела се изменя така:
„Служители под или на прикритие“
2. навсякъде в раздела думите „на прикритие“ се заменят с „под или на прикритие“.
§ 17. В чл. 178, ал. 5 след думата „експлоатация“ се добавя „и поддръжка“.
§ 18. Приложение № 2 към чл. 17, ал. 1 (секретно) се изменя съгласно приложение № 1 (секретно).
§ 19. Приложение № 3 към чл. 37 (секретно) се изменя съгласно приложение № 2 (секретно).
ЗАКЛЮЧИТЕЛНИ РАЗПОРЕДБИ
[bookmark: to_paragraph_id4896716]§ 20. Приложението към т. I от Класификатора на длъжностите в Служба „Военно разузнаване“ по чл. 56, ал. 1 от Закона за военното разузнаване, приет с Постановление № 170 на Министерския съвет от 2016 г. (обн., ДВ, бр. 54 от 2016 г., изм. бр. 97 от 2018 г., изм. и доп. бр. 72 от 2019 г., изм. бр. 7 от 2020 г., бр. 101 от 2020 г. и бр. 96 от 2022 г.) (поверително) се изменя съгласно приложение № 3 (секретно).
§ 21. В Правилника за прилагане на Закона за защита на класифицираната информация, приет с Постановление № 276 на Министерския съвет от 2002 г.  (обн., ДВ, бр. 115 от 10.12.2002 г., изм. и доп., бр. 22 от 11.03.2003 г., доп., бр. 6 от 23.01.2004 г., изм., бр. 56 от 11.07.2006 г., бр. 84 от 19.10.2007 г., изм. и доп., бр. 44 от 9.05.2008 г., бр. 91 от 21.10.2008 г., доп., бр. 7 от 27.01.2009 г., изм., бр. 5 от 19.01.2010 г., бр. 27 от 5.04.2016 г., доп., бр. 64 от 16.08.2016 г., изм. и доп., бр. 68 от 22.08.2017 г., бр. 79 от 8.09.2020 г.), в чл. 119 думите „служба „Военна информация“ се заменят със „Служба Военно разузнаване“.
[bookmark: to_paragraph_id43397914]§ 22. Изпълнението на постановлението се възлага на министъра на отбраната и директора на Служба „Военно разузнаване“.
§ 23.  Постановлението влиза в сила от 01 юли 2024 г. 

